Χιιάκα (δορυφόρος)

Χιιάκα () ονομάζεται ένας από τους φυσικούς δορυφόρους του πλανήτη νάνου Χαουμέια. 

 Ανακάλυψη και ονομασία 
Η Χιιάκα ανακαλύφθηκε στις 26 Ιανουαρίου 2005, από παρατηρήσεις που έγιναν χρησιμοποιώντας το αστεροσκοπείο W.M. Keck από μια ομάδα του Τεχνολογικού Ινστιτούτου της Καλιφόρνιας. Το όνομά της προέρχεται από το όνομα της Χιιάκα, η οποία ήταν κόρη της Χαουμέιας και προστάτιδα του μεγάλου νησιού της Χαβάης σύμφωνα με τη μυθολογία της ΧαβάηςIAUC 8976 17 Σεπτεμβρίου 2008 (ονοματοδοσία). Η άλλη της σημερινή ονομασία είναι Χαουμέια I (Haumea I), δηλαδή ο πρώτος από τους δορυφόρους της Χαουμέιας που έχει ονομαστεί. Η αρχική προσωρινή ονομασία που της είχε δοθεί ήταν S/2005 (2003 EL61) 1IAUC 8577 29 Ιουλίου 2005 (ανακάλυψη), ενώ είχε ονομαστεί από την ομάδα ανακάλυψης της με το παρατσούκλι "Ρούντολφ".

 Φυσικά χαρακτηριστικά 

 Μέγεθος 
Το μέγεθος της Χιιάκα είναι γύρω στα 350 χιλιόμετρα, κάνοντας την τον μεγαλύτερο δορυφόρο της Χαουμέια. Έρευνες έχουν δείξει όμως ότι δεν έχει αποκτήσει σφαιροειδές σχήμα, κάτω από την επιρροή της βαρύτητας.

 Σύσταση 
Μέσω τηλεσκοπίων υπέρυθρης ακτινοβολίας, έχει βρεθεί ότι η Χιιάκα αποτελείται κυρίως από καθαρό νερό σε κρυσταλλινή μορφή, κάτι σχετικά σπάνιο για αντικείμενα της Ζώνης του Κάιπερ.

 Προέλευση 
Θεωρείται ότι η Χιιάκα καθώς και ο άλλος δορυφόρος της Χαουμέια, η Ναμάκα, δεν είναι αντικείμενα της Ζώνης του Κάιπερ τα οποία πιάστηκαν από τη βαρύτητα της Χαουμέια αλλά ότι είναι τα απομεινάρια μιας κολοσσιαίας σύγκρουσης που έγινε δισεκατομμύρια χρόνια πριν. Αυτή η σύγκρουση έβγαλε αρκετό υλικό από τον παγωμένο φλοιό της Χαουμέια που στη συνέχεια μπήκε σε τροχιά γύρω της έως ότου δημιουργήθηκαν τα φεγγάρια.

 Παραπομπές 

Κατηγορία:Δορυφόροι μεταποσειδώνιων αντικειμένων
Κατηγορία:Φυσικοί δορυφόροι Χαουμέια
Κατηγορία:Χαουμεειδή αντικείμενα